Nokkrir tónlistarviðburðir fara fram um helgina og hér eru fjórir sem vert er að kíkja á . Dj-dúóið B1B2 spilar á skemmtistaðnum Röntgen í kvöld , föstudaginn 20. desember . Þar mun tvíeykið spila „ afro-house “ og ethno-teknó sem leikur á öll skynfærin . Enginn aðgangseyrir er á viðburðinn , sem hefst klukkan 23 . Jólatryllingur á Hressingarskálanum Í kvöld , föstudaginn 20. desember , verður jólatryllingur á Hressingarskálanum . Fram koma : Teitur Magnússon , Pale Moon , Quest og Kraftgalli . Fjörið hefst klukkan 20 og er ókeypis inn . Una Torfadóttir á Loft Una Torfadóttir treður upp á skemmtistaðnum Loft 22. desember . Una , sem er 19 ára lagasmiður og söngkona , hefur vakið athygli fyrir lög sín en þau einkennast af einföldum laglínum og persónulegum og hnyttnum textum . Una kemur ein fram á tónleikunum , en auk þess að syngja spilar hún á gítar og aldrei að vita nema hún taki líka nokkur jólalög . Enginn aðgangseyrir er á tónleikana sem hefjast klukkan 20 . Stebbi Jak og Andri Ívars í Hlégarði Annað kvöld , laugardaginn 21. desember munu félagarnir Stefán Jakobsson Dimmusöngvari og Andri Ívarsson gítarleikari halda tónleika í Hlégarði í Mosfellsbæ . Þar ætla félagarnir að flytja „ öll bestu jólalög í heimi “ í tilþrifamiklum „ acoustic “ - útsetningum og segja aulabrandara inn á milli . Fjörið hefst klukkan 21 . Hægt er að nálgast miða á midi.is